|  |
| --- |
| PROCEDURA O VOĐENJU DOKUMENTACIJE ZA AMBULANTNE BOLESNIKE |

|  |  |  |  |  |
| --- | --- | --- | --- | --- |
| Verzija: | Datum: | Delovodni broj: | Izradio: | Odobrio: |
| 1 |  |  |  | Komisija za odobravanje procedura |

LISTA IZMENA I DOPUNA

|  |  |  |  |  |
| --- | --- | --- | --- | --- |
| Verzija: | Datum: | Razlog izmene: | Izradio: | Odobrio: |
|  |  |  |  |  |
|  |  |  |  |  |
|  |  |  |  |  |

**PREDMET, CILJ I PODRUČJE PRIMENE**

Ova procedura ima cilj i namenu:

* da definiše način vođenja zdravstvene dokumentacije za ambulantne pacijente u Centru za nuklearnu medicinu

Procedurom je obuhvaćen rad svih lekara i medicinskih tehničara/sestara koji vode medicinsku dokumentaciju

**VEZA SA DRUGIM DOKUMENTIMA**

* procedura za prijem i trijažu ambulantnih pacijenata
* procedura o davanju pristanka na predloženu medicinsku meru
* procedura o neželjenim događajima

**OPIS PROCESA RADA**

**Zakazivanje pregleda ili terapijskog postupka**

Pacijenta koji je upućen od strane nadležnog specijaliste iz primarne ili skundarne zdravstvene ustanove ili internim uputom iz klinike, instituta ili centra u sklopu KCS prima i pregleda u zakazanom terminu specijalista nuklearne medicine.

U specijalistički izveštaj u elektronskoj i papirnoj formi lekar obavezno unosi uputnu dijagnozu, osnovne anamnestičke podatke, najvažnije kliničke, laboratorijske i nalaze imidžing metoda, odgovarajuću šifru bolesti i procenu indikovanosti i eventualnih kontraindikacija za predloženu dijagnostičku ili terapijsku metodu.

U zavisnosti od hitnosti predložene procedure, nedavno obavljenih ili zakazanih drugih dijagnostičkih i terapijskih postupaka zakazuje se termin obavljanja predloženog nuklearnomedicinskog dijagnostičkog ili terapijskog postupka.

Pacijentu se izdaje pisano uputstvo o pripremi za dijagnostički ili terapijski postupak, načinu njegovog izvođenja, mogućim rizicima i neželjenim posledicama, merama sopstvene i zaštite okoline od izvora jonizujućeg zračenja (radiofarmaka) koji se primenjuje prilikom sprovođenja konkretne medicinske mere.

**Dokumentacija o obavljanju pregleda ili terapijskog postupka**

Po prijemu pacijenta u zakazanom terminu za obavljanje dijagnostičkog ili terapijskog nuklearno medicinskog postupka, uvidu u uput i proveru identiteta pacijenta nadležni medicinski tehničar/sestra upisuje generalije pacijenta, uputnu dijagnozu, adresu stanovanja i telefon pacijenta u protokol pacijenata za odgovarajuću vrstu dijagnostičkog ili terapijskog postupka, a po potrebi otvara i sprovodni list u koji se upisuje broj upisa pacijenta u protokol, datum pregleda, ime odgovornog tehničara/sestre, vreme, doza i vrsta ubrizganog radiofarmaka i vreme početka i završetka dijagnostičkog postupka.

Pre početka pregleda ili terapijskog postupka pacijent potpisuje da je obavešten o razlozima i načinu izvođenja predložene medicinske mere, mogućim koristima i rizicima od njenog sprovođenja, saglasnosti da se podvrgne, kao i da se podaci dobijeni sprovođenjem medicinske mere kosriste u istraivačke svrhe.

Lekar u sprovodni list upisuje osnovne anamnestičke podatke, uputnu dijagnozu, druge dijagnoze od značaja za planiranu nuklearnomedicinsku meru, rezultate nedavnih drugih dijagnostičkih postupaka, nedavno obavljene terapijske postupke, aktuelnu medikamentoznu terapiju, alergije na lekove.

Posle završenog dijagnostičkog/terapijskog postupka, lekar specijalista nuklearne medicine sastavlja izveštaj o rezulatatima postupka, svoje stručne preporuke, savetuje eventualne dodatne postupke i njihovu dinamiku.

U slučaju neželjenih događaja povezanih sa sprovođenjem nukleanomedicinske mere sastavlja se izveštaj.

**EVIDENCIJA/ZAPISI**

1. Specijalistički izveštaj
2. Interklinički uput
3. Sprovodni list
4. Pravilnik o vođenju medicinkse dokumentacije, načinu upisivanja podataka i sastavljanja izveštaja (Službeni glasnik RS br 14/81, 24/85, 26/85, 6/89, 44/91, 53/93, 67/93, 48/94 i 101/2005 i drugi zakoni)

**ODGOVORNOST:**

Za sprovodjenje ove procedure odgovorni su specijalisti nuklearne medicine, medicinski tehničari/sestre, medicinski fizičar, farmaceut/radiohemičar.

Za kontrolu sprovodjenja procedure odgovoran je glavni radiološki tehničar ili sestra, specijalista nuklearne medicine, načelnik odseka i direktor ustanove.

**PRILOZI:**

Zakon o zdravstvenoj zaštiti (Službeni glasnik RS br 107/2005 i 72/2009 i drugi zakoni)

**LISTA DISTRIBUCIJA**

Naziv dokumenta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_ godine